CELEX: C2005/229/76
Language: fi
Date: 2005-09-17 00:00:00
Title: Asia T-289/05: Arcangelo Milellan ym. 26.7.2005 Euroopan yhteisöjen komissiota vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/36
            
         Arcangelo Milellan ym. 26.7.2005 Euroopan yhteisöjen komissiota vastaan nostama kanne
   (Asia T-289/05)
   (2005/C 229/76)
   Oikeudenkäyntikieli: ranska
   Arcangelo Milella, kotipaikka Niederanven (Luxemburg) ja Delfina Campanella, kotipaikka Luxemburg, ovat nostaneet 26.7.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajana on asianajaja Marc-Albert Lucas.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa komission henkilöstön ja hallinnon pääosaston johtajan 18.4.2005 tekemän päätöksen sikäli kuin siinä katsotaan, että d'Hondtin laskentamenetelmä on suhteellisuusperiaatteen mukainen menetelmä Luxemburgin paikallisjaoston edustajien paikkojen jakamiseen henkilöstökomiteassa ja sikäli kuin siinä vaadittiin Luxemburgin paikallisjaostoa ottamaan tämä huomioon hyväksyessään uuden päätöksen edustajiensa nimittämisestä henkilöstökomiteaan
            
         
               —
            
            
               toteaa, että Luxemburgin paikallisjaoston edustajiensa nimittämisestä henkilöstökomiteaan 26.4. ja 10.5.2005 tekemät päätökset ovat lainvastaisia sikäli kuin niissä jaetaan viisi paikkaa listalle nro 2 ja kaksi paikkaa listalle nro 1 d'Hondtin laskentamenetelmää soveltaen, eikä neljää paikkaa listalle nro 2 ja kolmea paikkaa listalle nro 1 suurimman jäännöksen menetelmää soveltaen
            
         
               —
            
            
               kumoaa henkilöstön ja hallinnon pääosaston johtajan 11.5.2005 tekemän päätöksen, jolla vahvistetaan, että Luxemburgin paikallisjaoston 26.4. ja 10.5.2005 tekemät päätökset uusien edustajien nimityksestä henkilöstökomiteaan ovat säännönmukaisia
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riita koskee komission Luxemburgin paikallisjaoston edustajien nimittämistä komission henkilöstökomiteaan 24.11.2004 järjestetyn vaalin jälkeen. Komission henkilöstön ja hallinnon pääosaston johtaja ilmoitti Luxemburgin paikallisjaoston ja henkilöstökomitean puheenjohtajille 18.4.2005, että hän katsoo d'Hondtin laskentamenetelmän — matemaattinen järjestelmä, jota käytetään henkilöstökomitean paikkojen jakamiseen vaalilistojen välillä — olevan suhteellisuusperiaatteen mukainen. Samalla ilmoituksella hän kuitenkin kumosi edustajien nimitykset henkilöstökomiteaan muilla perusteilla. Tämän ilmoituksen johdosta Luxemburgin paikallisjaosto nimitti 26.4.2005 edustajat uudelleen d'Hondtin laskentamenetelmää soveltaen. Henkilöstön ja hallinnon pääosaston johtaja vahvisti 11.5.2005 päivätyllä ilmoituksella, että nämä nimitykset ovat säännönmukaisia.
   Kantajat, jotka ovat Luxemburgissa työskenteleviä komission virkamiehiä, vaativat näiden päätösten kumoamista. He väittävät, että komission 27.4.1988 henkilöstökomitean kokoonpanosta ja toiminnasta antaman säännöstön 14 artiklan viimeistä kappaletta, suhteellisuutta henkilöstökomitean paikkojen jakamisesta Luxemburgin paikallisjaoston paikkoihin nähden koskevaa sääntöä ja henkilöstökomitean ”edustavuutta” koskevaa sääntöä on loukattu. Kantajat esittävät, että paikkojen jaossa olisi pitänyt soveltaa toista laskentamenetelmää, eli suurimman jäännöksen menetelmää, joka olisi johtanut edustavampaan jakoon.
   Kantajat vetoavat myös siihen, että Luxemburgin paikallisjaosto on käyttänyt toimivaltaansa väärin. He katsovat, että Luxemburgin paikallisjaoston enemmistö pyrki lisäämään edustustaan keinotekoisesti listan nro 1 kustannuksella, ja että nimittävä viranomainen teki oikeudellisen virheen ja ilmeisen arviointivirheen hyväksyessään d'Hondtin laskentamenetelmän soveltamisen.
   Kantajat väittävät lisäksi, että nimittävä viranomainen on loukannut yhdenvertaisen kohtelun periaatetta sikäli kuin se on poikennut tähänastisesta käytännöstään, jossa suurimman jäännöksen menetelmä katsottiin ainoaksi menetelmäksi, jolla oikeasuhteisuus voidaan taata.
   Lopuksi kantajat vetoavat siihen, että nimittävä viranomainen on rikkonut henkilöstösääntöjen liitteen II 1 artiklan 3 kohtaa ja Luxemburgin paikallisjaoston sääntöjen 16 artiklan 1 ja 2 kohtaa, koska se määräsi, että Luxemburgin paikallisjaoston on sovellettava d'Hondtin järjestelmää tai vähintäänkin hyväksyi sen, että paikallisjaosto loukkaa henkilöstön yleiskokouksen toimivaltaa, jolla on yksinomainen toimivalta valita soveltuva menetelmä.